Pavolgio federalinė apygarda
Pavolgio federalinė apygarda (Pavolgis, rus. Приволжский федеральный округ) – viena iš septynių Rusijos Federacijos federalinių apygardų, esanti europinės Rusijos pietryčiuose. Pavadinimas kilęs iš Volgos upės, tekančios per šį regioną. Plotas – 1 035 900 km² gyventojų 32 017 800 (2000 m.) Apygardoje gyvena įvairių tautybių gyventojai: rusai (daugiau nei 70 proc.), totoriai, baškirai, čiuvašai, udmurtai, mordviai ir kt. Dabartinis prezidento atstovas apygardoje yra Igoris Komarovas (Игорь Анатольевич Комаров).